འབིས་རྣམ་སྣང་དང་།ལྷ་མདུན་རྣམ་པར་སྣང་མཛད།འབོམ་རྣམ་པར་སྣང་མཛད།བྲག་སྒོ་ཕྱེས་རྣམ་པར་སྣང་མཛད་སོགས་ནི་རྒྱལ་ལུགས་ལྟར་བཞེངས་པའི་རྣམ་སྣང་རེད་བསམ།རི་མདའི་རྣམ་སྣང་དང་།ཨ་རིག་གི་རྣམ་སྣང་དང་།རྫ་ཆུ་ཁའི་རྣམ་སྣང་བཅས་ནི་ལྡན་ལུགས་ལྟར་གྱི་རྣམ་སྣང་ཡིན་འདུག་སྙམ།འདི་དག་ནི་རང་གིས་དཔྱད་པ་བཏང་ནས་བཤད་པ་ལས།ཡིག་ཚང་དུ་འདི་ལྟར་བཤད་ཡོད་པ་དེ་འདྲ་མ་རེད།གོང་དུ་བཤད་པའི་རྣམ་སྣང་དག་གི་བཞུགས་ཁྲི་ངོས་ཀྱི་སེང་གེ་རྣམས་དང་།བང་སོའི་མདུན་གྱི་སེང་གེ་གཉིས་ཀྱི་བཟོ་ལུགས་ཧ་ཅང་འདྲ་བོ་རེད།ཕྱི་གླིང་གི་མཁས་པ་ཚོས་སེང་གེ་འདིའི་རིགས་ལ་ཏ་ཟིག་གི་སེང་གེ་ཞེས་འབོད་ཀིན་འདུག